Zaˬleh jeˬ zaˬ chu-eu Bawˇ tsahˬ-ahˇ jeˬ kuˆ kuˆ htaˬ-awˇ yawˬ nah na luꞈ yaw muiˬ-ehˇ bo-eu miˇ neh jeˬ zaˬ deuˬ gheh muiˬ dui dui-eu meh.
Aˬ zaꞈ, ya ciˆ deuˬ qawꞈ ghawˬ mya ni chu behˇ htaˬ-euˬ miˇ neh shaˬ jiˇ qawꞈ maˬ ya mehꞈ-a.
Yawˬ qoꞈ na luꞈ jeˬ zaˬ deuˬ ya ahˬ dzaˬ-eu miˇ neh shaˬ duˬ maˬ jaˆ-a.
Htiˬ nah-aˬ, Zaˬleh-euˬ jeˬ zaˬ deuˬ-ahˇ naˇ gawˇ nyawˬ leˇ-awˇ jeˬ zaˬ shiˇ laˇ-euˬ meh. Zaˬleh noeˬ maˬ doˆ-a.
Zaˬleh noeˬ maˬ doˆ ni jawˇ luꞈ ngeh "Jeˬ zaˬ naˇ gaˇ jaˆ ghaˬ tcawˆ nya-eu saˬ laˬ Li nahˬ jawˇ meh." lehˇ Mehˇjuˇ ehˇ nehˬ laˇ-euˬ meh.
Qhoeˇ naˇ htiˬ poˆ tehꞈ-ehˇ saˬ laˬ Li nahˬ khuˇ laˬ-iˇ-awˇ jeˬ zaˬ yawˬ mawˇ na luꞈ-ahˇ jaˆ ghaˬ bi tcawˆ-euˬ meh.
Qhoeˇ ngeh Zaˬleh-euˬ jeˬ zaˬ deuˬ naˇ gawˇ htaˬ leˇ jiˇ-awˇ aˬ yawꞈ yaw oeˇ loꞈ-ehˇ muiˬ qoꞈ laˇ jiˇ-euˬ meh.